
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση σχολικού συνεταιρισμού. 1 

Άδεια κατοχής Β' θέσης στον Ανδρέα Λύτρα. 2 

Άδεια κατοχής Β' θέσης στον Κων/’νο Μαυριά. 3 

Μεταβίβαση Κρατικών Παιδικών Σταθμών. 4 

Σύσταση ίδιου Νομικού Προσώπου με το όνομα Β 

Παιδικός Σταθμός Δήμου Σαλαμίνας. 5 

Σύσταση Νομικού Προσώπου στο Δήμο Λεχαινών Ν. 


Ηλείας με επωνυμία «Μουσείο Ανδρέα Καρκαβίτσα 

και Λαϊκής Τέχνης Δήμου Λεχαινών».. 

Σύσταση Κοινοτικής Επιχείρησης Τουριστικής 
Ανάπτυξης Κορεστείων «ΚΟΡΕΣΤΕΙΑ» στην 

Κοινότητα Γάβρου Ν. Καστοριάς. 

Σύσταση επιχείρησης στο Δήμο Κατερίνης, με την ε¬ 
πωνυμία «Δημοτική Επιχείρηση Επικοινωνίας και 

Ενημέρωσης» του Δήμου Κατερίνης. 

λών του Τεχνικού Συμβουλίου του Ταχυδρομικού 
Ταμιευτηρίου. 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Φ3/1085/Γ 1/1456 (1) 

Σύσταση σχολικού συνεταιρισμού. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Την παραγρ. 3 του άρθρου 46 του Ν. 1566/85 ( ΦΕΚ 
167 Α) 

2. Την ανάγκη καθορισμού κοινών κανόνων λειτουργίας 
των σχολικών συνεταιρισμών 

3. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Σκοποςτου σχολικού συνεταιρισμού 

1. Σε κάθε δημοτικό σχολείο από 3/θέσιο και πάνω μπο¬ 
ρεί να ιδρυθεί σχολικός συνεταιρισμός, ο σκοπός του ο¬ 


ποίου είναι, σύμφωνα με τις διατάξεις του άρθρου 46 του 
Ν. 1566/85 (ΦΕΚ167Α'), να συμβάλει στη διαπαιδαγώγηση 
των μαθητών σχετικά με τις αρχές της αλληλοβοήθειας, 
της συνεργασίας και της κοινωνικής ευθύνης, στην ανά¬ 
πτυξη της ανεξάρτητης σκέψης και δημοκρατικής συνεί¬ 
δησης, καθώς και τη γνώση συλλογικών μορφών οικονο¬ 
μικής δραστηριότητας. 

2. Ειδικότερα με το συνεταιρισμό οι μαθητές εθίζονται 
στο πνεύμα της αυτοδιαχείρισης με την οικονομική τους 
δραστηριότητα, της κοινωνικοποιημένης σχολικής ζωής 
με τις ποικίλες δραστηριότητες που αναλαμβάνουν, οι ο¬ 
ποίες επεκτείνονται στην έρευνα, στις πολιτιστικές και α¬ 
θλητικές εκδηλώσεις, στον καλλωπισμό του σχολείου και 
του περιβάλλοντα χώρου, στις εκδρομές, στις βιβλιοθή¬ 
κες, σε κοινωφελή έργα και γενικότερα στην ανάπτυξη 
πρωτοβουλίας και στον εθισμό στη συνεργασία και στη 
συλλογικότητα. 

Άρθρο 2 

Ίδρυση συνεταιρισμού 

Η πρωτοβουλία για την ίδρυση του συνεταιρισμού μπο¬ 
ρεί να προέρχεται είτε από τους μαθητές είτε από τους 
γονείς είτε από το διδακτικό προσωπικό. Το σχετικό αίτη¬ 
μα εξετάζεται σε ειδική σύσκεψη του διδακτικού προσω¬ 
πικού, το οποίο, όταν διαπιστώσει ότι υπάρχουν οι προϋ¬ 
ποθέσεις λειτουργίας συνεταιρισμού στο σχολείο, παρα¬ 
πέμπει με απόφασή του το θέμα στο σχολικό συμβούλιο, 
που αποφασίζει για την ίδρυσή του. 

2. Στη συνεδρίαση του σχολικού συμβουλίου καλούνται 
εκπρόσωποι των μαθητών για να εκθέσουν τις απόψεις 
τους, οι οποίοι μετά τη συζήτηση αποχωρούν, προκειμέ- 
νου το σχολικό συμβούλιο να πάρει την απόφασή του. 

3. Για την ίδρυση του συνεταιρισμού ακολουθούνται τα 
παρακατω στάδια: 

α. Με την παραπάνω απόφαση του σχολικού συμβουλί¬ 
ου ορίζονται δύο μέλη του, ένα από το σύλλογο διδασκό¬ 
ντων και ένα από το Δ.Σ. του συλλόγου γονέων, τα οποία 
μαζί με έναν εκπρόσωπο των μαθητών από κάθε τμήμα 
των Δ', Ε' και ΣΤ' τάξεων, για την επιλογή των οποίων φρο¬ 
ντίζει ο δάσκαλος του τμήματος, αποτελούν το συντονι¬ 
στικό συμβούλιο της ίδρυσης του συνεταιρισμού. 

β. Με τη φροντίδα του συντονιστικού συμβουλίου κα¬ 
ταρτίζεται κατάλογος μελών, ο οποίος πρέπει να περί- 

λαμβάνει τουλάχιστον 20 μαθητές και συντάσσεται το κα¬ 
ταστατικό του συνεταιρισμού, το περιεχόμενο του οποίου 
πρέπει να είναι σύμφωνο με τις διατάξεις της παρούσας 
απόφασης και να φέρει την υπογραφή τουλάχιστον 20 με¬ 
λών από αυτά που περιλαμβάνονται στον παραπάνω κα¬ 
τάλογο και των μελών του συντονιστικού συμβουλίου. 

γ. Το καταστατικό υποβάλλεται στο διευθυντή του σχο¬ 
λείου και εγκρίνεται σε ειδική συνεδρίαση από το σχολικό 
συμβούλιο. 

δ. Μετά την έγκριση του καταστατικού το συντονιστικό 
συμβούλιο της ίδρυσης του συνεταιρισμού φροντίζει για 
την επιλογή των οργάνων διοίκησης του συνεταιρισμού, 
οπότε περατώνεται και το έργο του. 

ε. Τροποποίηση του καταστατικού μπορεί να γίνει με α¬ 
πόφαση της γενικής συνέλευσης, με την προϋπόθεση ότι 
την πρόταση υποβάλλει ή το Δ.Σ. του συνεταιρισμού ή ο¬ 
μάδα μελών που αποτελούν τουλάχιστο το 1/3 του αριθ¬ 
μού των συνεταιριστών. 

Άρθρο 3 

Μέλη του συνεταιρισμού 

1. Μέλη του συνεταιρισμού, πάντοτε σε προαιρετική βά¬ 
ση, μπορούν να είναι οι μαθητές των τάξεων Δ', Ε' και ΣΤ'. 
Ο ελάχιστος αριθμός για να λειτουργήσει σχολικός συνε¬ 
ταιρισμός είναι 20 μαθητές. 

2. Τακτικά μέλη είναι οι μαθητές των τριών τάξεων που 
αναφέρονται στην προηγούμενη παράγραφο και οι εκ¬ 
πρόσωποι του συλλόγου διδασκόντων και του συλλόγου 
γονέων στο διοικητικό συμβούλιο και στο εποπτικό συμ¬ 
βούλιο του συνεταιρισμού. Οι μαθητές εγγράφονται στο 
συνεταιρισμό με αίτηση που κατατίθεται στο διοικητικό 
συμβούλιο, το οποίο με απόφασή του αποδέχεται το σχε¬ 
τικό αίτημα. 

4. Επίτιμα μέλη μπορεί να είναι όλοι οι εκπαιδευτικοίτου 
σχολείου και οι γονείς των μαθητών, εφόσον το επιθυ¬ 
μούν, καθώς και άτομα του ευρύτερου κοινωνικού περι¬ 
βάλλοντος που προσφέρουν υπηρεσία στην ανάπτυξη 
του σχολικού συνεταιρισμού. Ολα τα επίτιμα μέλη εγγρά- 
φονται με απόφαση της γενικής συνέλευσης. 

5. Όταν οι συνεταιριστές κάθετάξης υπερβαίνουντους 
10, αποτελούν συνεταιριστική ομάδα, η οποία μπορεί να 
αναλαμβάνει συνεταιριστικό έργο είτε από τη γενική συ¬ 
νέλευση είτε από το Δ.Σ. του συνεταιρισμού. 

Άρθρο 4 

Όργανα διοίκησης 

Ι.α. Κάθε συνεταιριστική ομάδα εκπροσωπείται από 
τριμελή συνεταιριστική επιτροπή. Για τις τάξεις που λει¬ 
τουργούν με περισσότερα του ενός τμήματα ένα μέλος 
της συνεταιριστικής επιτροπής προέρχεται οπωσδήποτε 
από διαφορετικό τμήμα. 

β. Τα μέλη της συνεταιριστικής επιτροπής εκλέγονται α¬ 
πό όλους τους συνεταιριστές της τάξης, δηλαδή η εκλο¬ 
γή είναι κοινή για ολα τα τμήματα και γίνεται με ευθύνη 
των δασκάλων της τάξης. 

γ. Με τη φροντίδα των δασκάλων της τάξης η συνεται¬ 
ριστική επιτροπή επιλέγει τον πρόεδρό της. 

2. ΟΡΓΑΝΑ ΔΙΟΙΚΗΣΗΣ ΤΟΥ ΣΥΝΕΤΑΙΡΙΣΜΟΥ ΕΙΝΑΙ: 

• Η γενική συνέλευση (Γ.Σ) 

• Το διοικητικό συμβούλιο (Δ.Σ.) 

• Το εποπτικό συμβούλιο (Ε.Σ.) 

Η θητεία των μελών του Δ.Σ. και του Ε.Σ. είναι μονοετής 
και διαρκεί από την εκλογή τους μέχρι την εκλογή των νέ¬ 
ων οργάνων. 


3. α Η ΓΕΝΙΚΗ ΣΥΝΕΛΕΥΣΗ αποτελείται από άλατα μέ- 
λητου συνεταιρισμού και συνέρχεται σετρεις (3) τακτικές 
συνεδριάσεις το χρόνο και σε έκτακτες όταν το ζητήσει έ¬ 
νας από τους παρακάτω φορείς: 

• Το διοικητικό συμβούλιο του συνεταιρισμού 

• Το σχολικό συμβούλιο 

• Ο συντονιστής του συνεταιρισμού 

• Ο σύλλογος διδασκόντων 

• Το διοικητικό συμβούλιο του συλλόγου γονέων 

• Το εποπτικό συμβούλιο 

• Το 1/3 τουλάχιστο των μελών του συνεταιρισμού. 

β. Σεόλεςτις συνεδριάσεις προεδρεύει οπρόεδρος του 
Δ.Σ. του συνεταιρισμού, που συνεπικουρείται στο έργο 
του από το συντονιστή εκπαιδευτικό. Οι τακτικές συνε¬ 
δριάσεις γίνονται εντός του διδακτικού ωραρίου (τρεις 
τελευταίες διδακτικές ώρες), ενώ οι έκτακτες εκτός του 
διδακτικού ωραρίου. Τις ώρες των τακτικών συνεδριάσε¬ 
ων οι τάξεις που δεν συμμετέχουν στο συνεταιρισμό ακο¬ 
λουθούντο διδακτικό τους ωράριο. 

γ. Στη γενική συνέλευση μπορούν να πάρουν μέρος και 
τα επίτιμα μέλη, τα οποία έχουν δικαίωμα να παίρνουν το 
λόγο αλλά δεν έχουν δικαίωμα ψήφου. 

δ. Η γενική συνέλευση θεωρείται ότι έχει απαρτία αν 
συμμετέχουν σε αυτή τα 3/5 των μελών του συνεταιρι¬ 
σμού και οι αποφάσεις παίρνονται κατά πλειοψηφία των 
παρόντων τακτικών μελών. 

4. α. ΤΟ ΔΙΟΙΚΗΤΙΚΟ ΣΥΜΒΟΥΛΙΟ (Δ.Σ.) του συνεταιρι¬ 
σμού αποτελείται από 5 έως 9 μέλη ανάλογα με τον αριθ¬ 
μό των συνεταιριστικών ομάδων. 

β. Το Δ.Σ. αποτελούν: 

• Ενας εκπρόσωπος του συλλόγου διδασκόντων που ε¬ 
πιλέγεται ως συντονιστής του συνεταιρισμού 

• Ενας εκπρόσωπος του Δ.Σ. του συλλόγου γονέων και 
κηδεμόνων 

• Οι πρόεδροι των συνεταιριστικών επιτροπών 

Στις περιπτώσεις που προκύπτει άρτιος (ζυγός ) αριθ¬ 
μός μελών Δ.Σ., τότε προστίθεται σ' αυτό ένα ακόμα μέ¬ 
λος από τη συνεταιριστική επιτροπή της συνεταιριστικής 
ομάδας που έχει τα περισσότερα μέλη ώστε το Δ.Σ. να α- 
ποτελείται πάντοτε από περιττό αριθμό μελών, 
γ. Τα αξιώματα του Δ.Σ. είναι: 

• Πρόεδρος, που είναι μαθητής 

• Αντιπρόεδρος, που είναι μαθητής 

• Γραμματέας που είναι μαθητής, ο οποίος τηρεί το 
πρωτόκολλο και τους φακέλους εισερχομένων και εξερ- 
χομένων εγγράφων. 

• Τριμελής διαχειριστική ομάδα, που αποτελείται από 
έναν μαθητή, το συντονιστή εκπαιδευτικό και τον εκπρό¬ 
σωπο του Δ.Σ. του συλλόγου γονέων, η οποία ασκεί καθή¬ 
κοντα ταμία. 

δ. Το Δ.Σ. συγκροτείται σε σώμα κατά την πρώτη συνε¬ 
δρίασή του, η οποία πραγματοποιείται μετά από πρό¬ 
σκληση και με την προεδρία του συντονιστή εκπαιδευτι¬ 
κού. Η εκλογή στα αξιώματα γίνεται με ψηφοφορία, στην 
οποία δεν μετέχουν ο συντονιστής εκπαιδευτικός και ο εκ¬ 
πρόσωπος των γονέων. 

ε. Στις περιπτώσεις που δεν λειτουργούν συνεταιριστι¬ 
κές ομάδες τάξεων, λόγω του μικρού αριθμού μαθητών, 
οι συνεταιριστές του σχολείου αποτελούν ενιαία συνεται¬ 
ριστική ομάδα οπότε οι μαθητές μέλη του Δ.Σ. του συνε¬ 
ταιρισμού και του εποπτικού Γ. Συμβουλίου επιλέγονται 
από το σύνολο των συνεταιριστών, 
στ. Στα πολυθέσια σχολεία εκπρόσωπο στο Δ.Σ. επιλέ- 

γουν και οι συνεταιριστές της τάξης που το σύνολό τους 
δεν υπερβαίνει τους 10 για να σχηματίσουν συνεταιριστι¬ 
κή ομάδα, αλλά δεν είναι λιγότεροι από 5. 

ζ. Με ευθύνη του γραμματέα του Δ.Σ. τηρείται βιβλίο 
πράξεων και βιβλίο γενικών συνελεύσεων. 

5. Το ΕΠΟΠΤΙΚΟ ΣΥΜΒΟΥΛΙΟ είναι πενταμελές και το 
αποτελούν: 

• Ενας εκπρόσωπος του συλλόγου διδασκόντων 

• Ενας εκπρόσωπος του Δ.Σ. του συλλόγου γονέων και 
κηδεμόνων 

• Τρεις μαθητές, ένας από κάθε μια από τις τάξεις 
Δ',Ε'και ΣΤ' σι οποίοι προέρχονται από τα μέλη της συνε¬ 
ταιριστικής επιτροπής της τάξης. 

6. ΕΡΓΟ ΤΩΝ ΟΡΓΑΝΩΝ ΔΙΟΙΚΗΣΗΣ: 

α. Η γενική συνέλευση αποτελείτο ανώτατο όργανο του 
συνεταιρισμού και χαράσσει το γενικό πλαίσιο των δρα¬ 
στηριοτήτων του Δ.Σ. 

β. Έργο του Δ.Σ. είναι η πραγματοποίηση των αποφάσε¬ 
ων και εντολών της γενικής συνέλευσης και ενεργεί πάντο¬ 
τε στα πλαίσιατων γενικών κατευθύνσεωνπου εκείνη ορίζει. 
Παίρνει μέτρα που κρίνονται απαραίτητα για την προώθηση 
των σκοπών του συνεταιρισμού, όπως αυτοί αναφέρονται 
στο άρθρο 1 της παρούσης απόφασης και στο επίσημο κα¬ 
ταστατικό. Ο ποόεδρος εκπροσωπεί το Δ.Σ. του συνεταιρι¬ 
σμού και οι αποφάσεις παίρνονται κατά πλειοψηφία. 

γ. Έργο του εποπτικού συμβουλίου είναι να ελέγχει τα 
πεπραγμένα του Δ.Σ. και να ασκεί έλεγχο στην οικονομική 
διαχείριση. Για το σκοπό αυτό συντάσσει τέσσερις φορές 
το χρόνο πρωτόκολλο επιθεώρησης της οικονομικής δια¬ 
χείρισης, ήτοι: 

• Εντός του Ιανουάριου 

• Εντός του Απριλίου 

• Με την παράδοση της διαχείρισης μετά την εκλογή 
των νέων οργάνων διοίκησης 

• Κατά τον απολογισμό 

Το εποπτικό συμβούλιο ασκεί έκτακτο έλεγχο της οικο¬ 
νομικής διαχείρισης όταν το ζητήσει ένας από τους πα¬ 
ρακάτω φορείς: 

• Ο δ/ντήςτου σχολείου 

• Το σχολικό συμβούλιο 

• Ο προϊστάμενος της Δ/νσης ή του Γ ραφείου Εκπ/σης 

• Το ίδιο το Δ.Σ. του συνεταιρισμού 

δ. Με ευθύνη του εποπτικού συμβουλίου τηρείται βιβλίο 
ελέγχου, στο οποίο καταχωρούνται τα πρακτικά των απο- 
φάσεώντου και οι παρατηρήσεις του που αφορούν τον έ¬ 
λεγχο του Δ.Σ. του συνεταιρισμού, συμπεριλαμβανομέ¬ 
νου και του ελέγχου της οικονομικής διαχείρισης. 

Άρθρο 5 

Οικονομική διαχείριση 

1. Η οποιαδήποτε οικονομική δραστηριότητα πρέπει να 
ασκείται στα πλαίσια της νομιμότητας, σύμφωνα με τις 
κείμενες διατάξεις που αφορούν τη χρήση των τιμολο¬ 
γίων, τη χαρτοσήμανση των αποδείξεων και την απόδοση 
των κρατήσεων. 

2. Τα έσοδα του συνεταιρισμού προέρχονται: 

α. Από τις τακτικές εισφορές των μελών, οι οποίες ορί¬ 
ζονται από τη γενική συνέλευση. 

β. Από τις έκτακτες εισφορές καθώς και δωρεές διαφό¬ 
ρων φορέων. 

γ. Απάτην εκμετάλλευση περιουσιακών στοιχείων, δρα¬ 
στηριότητα όμως που δεν μπορεί να έρχεται σε αντίθεση 
με τις αρμοδιότητες της σχολικής επιτροπής. 


3. Η οικονομική διαχείριση ασκείται από το Δ.Σ. του συ¬ 
νεταιρισμού μέσω της τριμελούς διαχειριστικής επιτρο¬ 
πής, με ευθύνη της οποίας τηρούνται καιτα σχετικά βιβλία 
που αναφέρονται στην επόμενη παράγραφο. 

4. Για την οικονομική διαχείριση τηρούνται τα ακόλουθα 
βιβλία, τα οποία υπογράφονται από τον πρόεδρο του Δ.Σ., 
το συντονιστή εκπαιδευτικό και το Δ/ντή του σχολείου και 
θεωρούνται από τον Προϊστάμενο της Δ/νσης ή του 
Γ ραφείου που ανήκει το σχολείο. 

α. Βιβλίο ταμείου, το οποίο είναι παρόμοιο με το βιβλίο 
εσόδων και εξόδων που τηρεί η σχολική επιτροπή. Στο βι¬ 
βλίο αυτό καταχωρούνται στις οικείες στήλες τα έσοδα 
και τα έξοδα. Για όλες τις εγγραφές πρέπει να υπάρχει το 
σχετικό παραστατικό στοιχείο. 

β. Μπλοκ τριπλότυπων αποδείξεων είσπραξης, παρό¬ 
μοιο μ’ αυτό που τηρεί η σχολική επιτροπή. Στο μπλοκ αυ¬ 
τό καταχωρούνται όλα τα έσοδα, από οποιαδήποτε πηγή 
και αν προέρχονται και στη συνέχεια γίνεται η εγγραφή 
στο βιβλίο ταμείου. Επομένως ο αύξων αριθμός των απο¬ 
δείξεων αντιστοιχεί στον αύξοντα αριθμό εγγραφών του 
βιβλίου αυτού. Το πρώτο φύλλο της τριπλότυπης απόδει¬ 
ξης χορηγείται στο χορηγό, το δεύτερο τοποθετείται 
στον υποφάκελο των εσόδωντου φακέλου παραστατικών 
στοιχείων της οικονομικής διαχείρισης και το τρίτο φύλλο 
παραμένει ως στέλεχος. Η οποιαδήποτε ακύρωση σελί¬ 
δας φέρειτην υπογραφή και στα τρία φύλλα όλωντων με¬ 
λών του Δ.Σ. του συνεταιρισμού. Το μπλοκ ισχύει για ένα 
οικονομικό έτος. 

γ. Μπλοκ διπλότυπων αποδείξεων εξόδωνγιατηνπραγ- 
ματοποίηση πληρωμών σε περίπτωση που ο προμηθευ¬ 
τής δεν εκδίδει τιμολόγιο ή διάτρητη απόδειξη. Το πρώτο 
φύλλο της διπλότυπης απόδειξης τοποθετείται στον υπο¬ 
φάκελο των Εξόδων του φακέλου παραστατικών στοιχεί¬ 
ων της οικονομικής διαχείρισης και το δεύτερο παραμένει 
στο στέλεχος. 

δ. Φάκελος παραστατικών στοιχείων οικονομικής δια¬ 
χείρισης, ο οποίος αφορά ένα μόνο οικονομικό έτος και α- 
ποτελείται από τρεις υποφακέλους. Στον πρώτο υποφά¬ 
κελο (απλός οΐαεεθή, τοποθετούνται τα παραστατικά 
στοιχεία των εσόδων και στον δεύτερο τα παραστατικά 
στοιχεία των εξόδων. Ο αύξ. αριθμός των παραστατικών 
στοιχείων εξόδων (τιμολογίων και αποδείξεων) αντιστοι¬ 
χεί με τον αύξοντα αριθμό των εγγραφών στη στήλη των 
εξόδωντου βιβλίου ταμείου. Στοντρίτο υποφάκελο τοπο¬ 
θετούνται αντίγραφα των πάσης φύσης πρωτοκόλλων ε¬ 
λέγχου της οικονομικής διαχείρισης και κάθε αντίγραφο 
που αφορά την έγκριση του απολογισμού. 

ε. Βιβλιάριο καταθέσεων κρατικής τράπεζας ή του 
Ταχυδρομικού Ταμιευτηρίου όπου κατατίθενται τα ποσά. 
Το ποσό που μπορεί να βρίσκεται στα χέρια της διαχειρι¬ 
στικής επιτροπής δεν υπερβαίνει τις 30.000 δραχμές. Το 
βιβλιάριο αυτό εκδίδεται για το σχολικό συνεταιρισμό 
σύμφωνα με τις ισχύουσες για τους πιστωτικούς οργανι¬ 
σμούς διατάξεις και δικαίωμα ανάληψης και κατάθεσης έ¬ 
χουν τα ενήλικα μέλη του διοικητικού συμβουλίου του συ¬ 
νεταιρισμού. 

5. α. Ο απολογισμός της οικονομικής διαχείρισης πραγ¬ 
ματοποιείται εντός του Ιανουάριου και περιλαμβάνει όλη 
την περίοδο του οικονομικού έτους, ανεξάρτητα από την 
αλλαγή των μελώντου διοικητικού συμβουλίου. Όταν συ- 
ντάσσεται ο απολογισμός κανένα ποσό δεν βρίσκεται στα 
χέρια της διαχειριστικής επιτροπής. 

β. Ο απολογισμός συντάσσεται από το διοικητικό συμ¬ 
βούλιο του συνεταιρισμού, τα μέλη του οποίου κλείνουν 
και υπογράφουν το βιβλίο ταμείου, καθώς και τη σχετική 
πράξη, όπου περιληπτικά αναφέρονται στο σύνολο των ε¬ 
σόδων, στο σύνολοτωνεξόδωνκαιτο υπόλοιπο για τη νέα 
χρήση. Εκτός από το βιβλίο ταμείου κλείνονται τα μπλοκ 
τωντριπλότυπων αποδείξεων είσπραξης και το μπλοκτων 
διπλότυπων αποδείξεων πληρωμής, τα οποία υπογράφο¬ 
νται από τον Πρόεδρο του διοικητικού συμβουλίου του 
συνεταιρισμού και από τα μέλη της τριμελούς διαχειρι¬ 
στικής επιτροπής. Συμβούλιο. 

γ. Ολα τα στοιχεία του απολογισμού ελέγχονται από το 
Εποπτικό Συμβούλιο που συντάσσει ειδικό πρακτικό, α¬ 
ντίγραφο του οποίου τοποθετείται στο φάκελο των παρα¬ 
στατικών στοιχείων της οικονομικής διαχείρισης. 

δ. Ο απολογισμός στη συνέχεια υποβάλλεται για προέ¬ 
γκριση στο σχολικό συμβούλιο, το οποίο συντάσσει σχε¬ 
τικό πρακτικό. Υποβάλλονται όλα τα αναφερόμενα στοι¬ 
χεία στα παραπάνω β και γ εδάφια. 

ε. Η τελική έγκριση του απολογισμού γίνεται το πρώτο 
δεκαήμερο του Φεβρουάριου από τον Προϊστάμενο της 
Διεύθυνσης ή του Γραφείου Εκπαίδευσης, στον οποίο, 
μαζί με τα προηγούμενα στοιχεία, υποβάλλεται και αντί¬ 
γραφο του πρακτικού της προέγκρισης του απολογισμού 
από το σχολικό συμβούλιο. Στον Προϊστάμενο δεν υπο¬ 
βάλλεται το βιβλίο ταμείου, αλλά ακριβές φωτοαντίγρα¬ 
φο αυτού, το οποίο υπογράφεται από τον πρόεδρο του 
Δ.Σ. και τα μέλη της τριμελούς διαχειριστικής επιτροπής. 
Μετά την έγκριση όλα τα στοιχεία επιστρέφονται στο σχο¬ 
λείο, τοποθετούνται στο φάκελο παραστατικών στοιχείων 
και φυλάσσονται σε ειδικό φοριαμό, τον οποίο διαθέτει ο 
διευθυντής του σχολείου για το αρχείο του σχολικού συ¬ 
νεταιρισμού. 

Άρθρο 6 

Τελικές διατάξεις 

1. Μέχρι το τέλος του προσεχούς Μαρτίου οι σχολικοί 
συνεταιρισμοί που ήδη λειτουργούν οφείλουν να προ¬ 
σαρμόσουν το καταστατικό και την όλη διαδικασία της 
λειτουργίας τους στις διατάξεις της παρούσας απόφα- 
σης. 

2. Οι υπεύθυνοι των ήδη λειτουργούντων συνεταιρι¬ 
σμών, μέσω του Διευθυντή του σχολείου, θα υποβάλουν 
απολογισμό της οικονομικής τους διαχείρισης, στον αρ¬ 
μόδιο Προϊστάμενο της Διεύθυνσης ή του Γραφείου 
Εκπαίδευσης, ο οποίος θα πραγματοποιήσει τον έλεγχο 
και θα υποβάλει σχετικό πρωτόκολλο στη Διεύθυνση 
Σπουδών Πρωτοβάθμιας Εκπαίδευσης του Υπουργείου 
Παιδείας. Μετά τον έλεγχο τα βιβλία και τα παραστατικά 
στοιχεία του συνεταιρισμού θα επιστραφούν στο σχολείο 
και θα τοποθετηθούν σε ειδικό φάκελο στο φοριαμό του 
συνεταιρισμού. 

3. Τυχόν αδιάθετα υπόλοιπα θα παραδοθούν στα οριζό¬ 
μενα από την παρούσα απόφαση όργανα του σχολικού 
συνεταιρισμού και θα αποτελόσουν τα πρώτα έσοδά του. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα. 2 Δεκεμβρίου 1997 

Ο ΥΦΥΠΟΥΡΓΟΣ 

ΙΩΆΝΝΗΣ ΑΝΘΟΠΟΥΛΟΣ 


Αριθ. Φ. 124/57/Β2 - 5882 (2) 

Άδεια κατοχής Β' θέσης στον Ανδρέα Λύτρα. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13παρ. 9του Ν. 1268/82 «Γιατη δομή και 
τη λειτουργία των Ανωτάτων Εκπαιδευτικών Ιδρυμάτων» 
όπως συμπληρώθηκε μετηνπαρ. 6του άρθρου 48του Ν. 
1404/83. 

2. Το αριθ. 459/2.11.83 Π.Δ. (ΦΕΚ157/29.11.83 τ.Α'). 

3. Το αριθ. 129/10.4.1991 Π.Δ. (ΦΕΚ52/11.4.91 τ.Α'). 

4. Τα αριθ. 14874/632/6/87, 11527/507/10.5.88 έγγρα¬ 
φα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ.Α'). 

6. Το αριθ. 3954/31.10.97 έγγραφο του Παντείου 
Πανεπιστημίου Αθηνών. 

7. Τις διατάξεις του άρθρου 28 παρ. 10του Ν. 2083/ΦΕΚ 
159/21.9.92 τ.Β'. 

8. Την αριθ. ΣΤ5/36/6.11.96 (ΦΕΚ 1015 τ.Β') απόφαση 
του Υπουργού Εθνικής Παιδείας και Θρησκευμάτων εκ¬ 
χώρησης δικαιώματος υπογραφής «Με εντολή 
Υπουργού» στο Γενικό Γραμματέατου ΥΠΕΠΘ, αποφασί- 
χουμε: 

Παρέχουμε την άδεια στον Ανδρέα Λύτρα λέκτορα του 
Τμήματος Κοινωνιολογίας του Παντείου Πανεπιστημίου 
Αθηνών να κατέχει και τη θέση του Διευθυντή της Εθνικής 
Σχολής Δημόσιας Διοίκησης. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης α¬ 
πασχόλησης, εφόσον είχε προηγηθεί η υποβολή αίτησης 
χορήγησης της σχετικής άδειας, αλλιώς απάτην ημέρα υ¬ 
ποβολής της αίτησης. 

Το σύνολο των αποδοχών και από τις δύο θέσεις δεν 
μπορεί να υπερβαίνει σε καμμία περίπτωση το ανώτατο ό¬ 
ριο απολαβών του άρθρου 6 του Ν. 1256/82 όπως τροπο¬ 
ποιήθηκε, με το άρθρο 33 του Ν. 1326/83 και αντικατα- 
στάθηκε από 1.1.95 με το άρθρο 4 του Ν. 2303/95. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 1997 

Με εντολή Υπουργού 
Ο Γενικός Γραμματέας 
ΑΓΓΕΛΟΣ ΖΗΣΙΜΟΠΟΥΛΟΣ 

-Φ- 

Αριθ. Φ. 124/58/Β2/5944 (3) 

Άδεια κατοχής Β' θέσης στον Κων/νο Μαυριά. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9του Ν. 1268/82 «Για τη δομή και 
τη λειτουργία των Ανωτάτων Εκπαιδευτικών Ιδρυμάτων» 
όπως συμπληρώθηκε μετηνπαρ. 6του άρθρου 48του Ν. 
1404/83. 

2. Του άρθρου 24 παρ. 1 (δεύτερο εδάφιο) του Ν. 
2530/97 «Υπηρεσιακή κατάσταση και αποδοχές Μελών 
ΔΕΠ των ΑΕΙ». 

3. Το αριθ. 459/2.11.83 Π.Δ. (ΦΕΚ 157/29.11.83τ.Α'). 

4. Το αριθ. 129/10.4.1991 Π.Δ. (ΦΕΚ 52/11.4.91 τ.Α'). 

5. Τα αριθ. 14874/632/6/87, 11527/507/10.5.88 έγγρα¬ 
φα του Ελεγκτικού Συνεδρίου. 

6. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ.Α'). 

7. Το αριθ. 3052/901/3.11.97 έγγραφο του Πανεπι¬ 
στήμιου Αθηνών. 

8. Τις διατάξεις του άρθρου 28 παρ. 10 του Ν. 2083/ΦΕΚ 
159/21.9.92 τ·.Β . 

9. Την αριθ. ΣΤ5/36/6.11.96 (ΦΕΚ 1015 τ.Β ) απόφαση 
του Υπουργού Εθνικής Παιδείας και Θρησκευμάτων εκ¬ 
χώρησης δικριώματος υπογραφής «Μέ εντολή 
Υπουργού» στο Γενικό Γραμματέατου ΥΠΕΠΘ, αποφασί- 
χουμε: 

Παρέχουμε την αδεια στον Κων/νο Μαυριά καθηγητήτου 
Τμήματος Νομικής του Πανεπιστημίου Αθηνών να κατέχει 
και τη θέση του μέλους της Εθνικής Επιτροπής 
Τηλεπικοινωνιών από 21.7.1997 ημερομηνία αιτήσεώςτου. 

Η άδεια ισχύει από την ημέρα ανάληψης των καθηκό- 
ντωντης δεύτερης θέσης ή της έναρξης της δεύτερης α¬ 
πασχόλησης, εφόσον είχε προηγηθεί η υποβολή αίτησης 
χορήγησηςτης σχετικής άδειας, αλλιώς από την η μέρα υ¬ 
ποβολής της αίτησης 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 28 Νοεμβρίου 1997 

Με εντολή Υπουργού 
Ο Γ ενικός Γ ραμματέας 
ΑΓΓΕΛΟΣ ΖΗΣΙΜΟΠΟΥΛΟΣ 
-♦- 

Αριθ. Π2β/4571 (4) 

Μεταβίβαση Κρατικών Παιδικών Σταθμών. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 
90Α') «Ίδρυση Νομαρχιακής Αυτοδιοίκησης, τροποποίη¬ 
ση διατάξεων για την πρωτοβάθμια Αυτοδιοίκηση και την 
περιφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 107 
Α') «Διοίκηση, οργάνωση, στελέχωση της Περιφέρειας, 
ρύθμιση θεμάτων για την Τοπική Αυτοδιοίκηση και άλλες 
διατάξεις». 

3. Τις διατάξεις του άρθρου 27του Ν. 2081/92 (ΦΕΚ 154 
Α') όπου προστέθηκε το άρθρο 29Ατου Ν. 1558/85 (ΦΕΚ 
137 Α') «Κυβέρνηση και Κυβερνητικά Όργανα» και όπως 
αυτό τροποποιήθηκε με το άρθρο 1 του Ν. 2469/97 (ΦΕΚ 
38 Α') και το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού 
Προϋπολογισμού. 

4. Τις διατάξεις του Π.Δ. 138/1992 (ΦΕΚ 68 Α') 
«Οργανισμός του Υπουργείου Υγείας, Πρόνοιας και 
Κοινωνικών Ασφαλίσεων» , όπως τροποποιήθηκε και συ¬ 
μπληρώθηκε μεταγενέστερα. 

5. Την με αριθ. ΔΥ3α/οικ. 878/96 (ΦΕΚ 924 Β') απόφαση 
ανάθεσης αρμοδιοτήτων στους Υφυπουργούς Υγείας και 
Πρόνοιας Εμμ. Σκουλάκη και Θεόδωρο Κοτσώνη. 

6. Την με αριθ. 87/26.9.97 απόφαση του Δημοτικού 
Συμβουλίου του Δήμου Ειρηνούπολης Ν. Ημαθίας. 


7. Την με αριθμ. 291/24.10.97 απόφαση του Κοινοτικού 
Συμβουλίου της Κοινότητας Νεμέας Ν. Κορινθίας, απο¬ 
φασίζουμε: 

Μεταβιβάζουμε: 

- Στο Δήμο Ειρηνούπολης Ν. Ημαθίας: 

Τ ον Κρατικό Παιδικό Σταθμό Αγγελοχωρίου Π .Δ. 261 /69 
(ΦΕΚ 76 Α'). 

- Στην Κοινότητας Νεμέας Ν. Κορινθίας 

Τον Κρατικό Παιδικό Σταθμό Νεμέας Β.Δ. 252/69 (ΦΕΚ 
74 Α'), που λειτουργούν με τις διατάξεις του Α.Ν. 2.11.35 
(ΦΕΚ 527 τ.Α'). 

Θα ακολουθήσει η υπογραφή της προγραμματικής 
Σύμβασης, όπως προβλέπεται στις διατάξεις του άρθρου 
9του Ν. 2503/97 (ΦΕΚ 107τ.Α'), 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1997 

Ο ΥΦΥΠΟΥΡΓΟΣ 

θ. ΚΟΤΣΩΝΗΣ 
-»- 

Αριθ. 07/ΔΤΑ/16774 (5) 

Σύσταση ίδιου Νομικού Προσώπου με το όνομα Β' 
Παιδικός Σταθμός Δήμου Σαλαμίνας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Δημοτικού και 
Κοινωνικού Κώδικα Π.Δ. 410/95 (ΦΕΚΑ'231). ' 

2. Την αριθμ. 2742/30.9.97 απόφαση του Γενικού 
Γραμματέα της Περιφέρειας περί μεταβίβαση αρμοδιο¬ 
τήτων στον Προϊστάμενο της Διεύθυνσης Τοπ. Αυτ/σης 
και Δ/σης Ν. Πειραιά να υπογράφει «Με εντολή Γεν. 
Γραμματέα Περιφέρειας» την αποστολή στο Εθνικό 
Τυπογραφείο πράξεων των οποίων απαιτείται δημοσίευ¬ 
ση στην Εφημερίδα της Κυβερνήσεως. 

3. Την αριθμ. 161/97 απόφαση του Δημοτικού 
Συμβουλίου Σαλαμίνας, αποφασίζουμε: 

Α. Συστήνουμε ίδιο νομικό πρόσωπο με το όνομα «Β 
ΠΑΙΔΙΚΟΣ ΣΤΑΘΜΟΣ ΔΗΜΟΥ ΣΑΛΑΜΙΝΑΣ». 

Β. Σκοπός του Νομικού αυτού προσώπου είναι: 

Η φιλοξενία, μόρφωση και διαπαιδαγώγηση των νηπίων 
των εργαζομένων μητέρων ή μητέρων με άλλα κοινωνικά 
προβλήματα του Δήμου Σαλαμίνας. 

Γ. Περιουσία του Νομικού Προσώπου είναι: 

Περιουσία του Νομικού Προσώπου αποτελεί η ακίνητη 
και κινητή περιουσία του Β' Κρατικού Παιδικού Σταθμού 
Σαλαμίνας και κάθε άλλη περιουσία κινητή ή ακίνητη που 
τυχόν αφιερώνεται. 

Δ. Πόροι αυτού είναι: 

Α. Η ετήσια επιχορήγηση του Υπουργείου Πρόνοιας και 
Κοινωνικών Ασφαλίσεων για την κάλυψη των αναγκών λει¬ 
τουργίας, την συντήρηση των εγκαταστάσεώντου και την 
αγορά εξοπλισμού σύμφωνα με τις διατάξεις της παρ. 7 
του άρθρου 42του Ν. 2218/94 ΦΕΚ 90/13.6.94τ.Α. 

Β. Επιχορηγήσεις και κάθε είδους παροχή από το κρά¬ 
τος ή από οποιοδήποτε άλλο οργανισμό, νομικό ή φυσικό 
πρόσωπο, είτε απευθείας προς το Νομικό Πρόσωπο, είτε 
προ το Δήμο Σαλαμίνας για λογαριασμό του. 

Γ. Κάθε είδους προσφορές, δωρεές, κληρονομιές και 
κληροδοσίες. 

Δ. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

Ε. Πρόσοδοι από την περιουσία του. 

Με την σύσταση του Νομικού προσώπου θα προκληθεί 
δαπάνη σε βάρος του προϋπολογισμού του Δήμου Σαλα¬ 
μίνας το ύψος της οποίας δεν μπορεί να προσδιορισθεί. 

Η αποψαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 20 Νοεμβρίου 1997 

Με εντολή Γενικού Γραμ. Περιφέρειας 
Ο Προϊστάμενος 
ΣΠ. ΔΗΜΗΤΡΑΚΑΚΗΣ 

-Φ- 

Αριθ. 24954 (6) 

Σύσταση Νομικού Προσώπου στο Δήμο Λεχαινών Ν. 
Ηλείας με επωνυμία «Μουσείο Ανδρέα Καρκαβίτσακαι 
Λαϊκής Τέχνης Δήμου Λεχαινών». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Δημοτικού και 
Κοινοτικού Κώδικα (Π.Δ. 410/95). 

2. Την αριθμ. 116/1997 απόφαση του Δημοτικού 
Συμβουλίου Λεχαινών περί σύστασης Νομικού 
Προσώπου με την επωνυμία «Μουσείο Ανδρέα 
Καρκαβίτσα και Λαϊκής Τέχνης Δήμου Λεχαινών». 

3. Τις διατάξεις του Ν. 2503/97 (Διοίκηση Οργάνωση 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις). 

4. Την αριθμ. 1 / 1 .9.97 απόφαση του Γενικού Γραμματέα 
Περιφέρειας Δυτ. Ελλάδος με την οποία μεταβιβάστηκε 
στους ΠροϊσταμένουςτωνΔ/νσεωντης Περιφέρειας Δυτ. 
Ελλάδος η αρμοδιότητα να υπογράφουν Μ.Ε.Γ.Γ.Π. όλα 
τα έγγραφα και αποφάσεις που αφορούν αρμοδιότητες 
που ασκούνται έκτου νόμου απότιςπροαναφερόμενες υ¬ 
πηρεσίες κ.λπ., αποφασίζουμε: 

1. Συστήνουμε στο Δήμο Λεχαινών Νομικό Πρόσωπο με 
την επωνυμία «Μουσείο Ανδρέα Καρκαβίτσα και Λαϊκής 
Τέχνης Δήμου Λεχαινών». 

2. Σκοπός του Νομικού Προσώπου είναι: 

α) Η εξεύρεση και διαφύλαξη λαογραφικού υλικού της 
περιοχής. 

β) Η φροντίδα για τη δημιουργία και λειτουργία ελεύθε¬ 
ρου ανοιχτού Πανεπιστημίου. 

γ) Η έρευνα και η προώθηση με δημόσιες συζητήσεις 
τωνπροβλημάτωντης καθημερινής ζωήςτων συμπολιτών. 

δ) Η ανάπτυξη, προώθηση και προβολή της τοπικής καλ¬ 
λιτεχνικής δημιουργίας, των ιδανικών της Δημοκρατίας, 
της Ελευθερίας και της κοινωνικής δικαιοσύνης. 

3. Πόροι του Νομικού Προσώπου είναι: 

Ετήσια επιχορήγηση του Δήμου εκ δρχ. 1.000.000 τυ¬ 
χόν επιχορήγηση του Κράτους, κάθε είδους εισφορές, 
κληρονομιές και κληροδοσίες, εισπράξεις απότο αντίτιμο 
των πραγμάτων ή των υπηρεσιών που θα παρέχει το νομι¬ 
κό πρόσωπο και οι πρόσοδοι από την περιουσία του. 

4. Περιουσία του Νομικού Προσώπου είναι: 

α) Οι χώροι που θα παραχωρήσει ο Δήμος Λεχαινών, για 
τη δημιουργία και ανάπτυξη των εγκαταστάσεών του. 

β) Τα οικοδομήματα, μηχανικές εγκαταστάσεις και όλο 
το υλικό που θα χρησιμοποιείται για τη λειτουργία του 
Μουσείου. 


5. Το Νομικό Πρόσωπο θα εκπροσωπείται ενώπιον των 
Αρχών, Δικαστηρίων κ.λπ. από τον Πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο 
και κωλυομένου και αυτού, από μέλος του Δ.Σ. που θα ο¬ 
ρίζεται από τον Πρόεδρο. 

6. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου ύψους 
1.000.000 ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 13 Νοεμβρίου 1997 

Με εντολή Γεν. Γραμ. Περιφέρειας 
Ο Διευθυντής 
ΙΩΑΝΝΗΣ ΤΣΑΜΠΡΑΣ 

-φ- 

Αριθ. 8 (7) 

Σύσταση Κοινοτικής Επιχείρησης Τουριστικής Ανά¬ 
πτυξης Κορεστείων «ΚΟΡΕΣΤΕΙΑ» στην Κοινότητα 
Γάβρου Ν. Καστοριάς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 277 του Π.Δ. 410/95 
(Δ.Κ.Κ.). 

2. Την αριθμ. 25027/9.8.84 Απόφαση του Υπουργού 
Εσωτερικών (ΦΕΚ244 Β'/19.4.1984). 

3. Την αριθμ. 27/1997 απόφαση του Κοινοτικού 
Συμβουλίου Γάβρου Ν. Καστοριάς για τη σύσταση 
Κοινοτικής Επιχείρησης Τουριστικής Ανάπτυξης 
Κορεστείων «ΚΟΡΕΣΤΕΙΑ». 

4. Την Οικονομοτεχνική μελέτη και τη θετική αξιολόγη¬ 
ση της από Οικονομολόγο - Υπάλληλο του Δημόσιου 
Τομέα, αποφασίζουμε: 

1. Συνιστούμε στην Κοινότητα Γάβρου Νομού 
Καστοριάς αμιγή Κοινοτική Επιχείρηση με την επωνυμία 
«Κοινοτική Επιχείρηση Τουριστικής Ανάπτυξης 
Κορεστείων» και διακριτικό τίτλο «ΚΟΡΕΣΤΕΙΑ» ως ίδιο 
Νομικό Πρόσωπο Ιδιωτικού Δικαίου (Ν.Π.Ι.Δ.) που διέπε- 
ται από τις διατάξεις των άρθρων 277 - 291 και 304. 

2. Σκοπός της επιχείρησης είναι: 

α. Η ίδρυση ξενοδοχειακής μονάδας καθώς και η δημι¬ 
ουργία και η διαχείριση νέων δραστηριοτήτων στον του¬ 
ριστικό τομέα για την παροχή υψηλού επιπέδου υπηρε¬ 
σιών στους επισκέπτες, την αξιοποίηση και προβολή των 
πό ρων της περιοχής και την απόκτηση εσόδων για τη χρη¬ 
ματοδότηση δράσεων τουριστικής ανάπτυξης. 

β. Η παροχή υποστήριξης στην Κοινότητα Γάβρου σε 
θέματα παρακολούθησης και διαχείρησης της ακίνητης 
περιουσίας της. 

γ. Η ανάληψη και αξιοποίηση προγραμμάτων της 
Ευρωπαϊκής Ένωσης που εξυπηρετούν τους σκοπούς 
της Επιχείρησης. Η δημιουργία γενικά κατάλληλης υπο¬ 
δομής στην Κοινότητα Γάβρου γιατην υποδοχή κάθε μορ¬ 
φής εναλλακτικού Τουρισμού. 

3. Η επιχείρηση διοικείται από πενταμελές (5) διοικητικό 
συμβούλιο που τα μέλη του ορίζονται μαζί με τα αναπλη¬ 
ρωματικά απότο Κοινοτικό Συμβούλιο. Τρία (3) μέλη είναι 
αιρετοί εκπρόσωποι της Κοινότητας Γάβρου, ένα (1) εκ¬ 
πρόσωπο Κοινωνικού Φορέα (Συλλόγου, Συνεταιρισμού 

κ.λπ.) της περιοχής, ένα (1) εκπροσώπο των εργαζομέ¬ 
νων, αν αυτή απασχολεί περισσότερους από είκοσι (20) 
εργαζόμενους ή ένα (1) δημότη ή κάτοικο της Κοινότητας 
που έχει πείρα ή γνώσεις σχετικές με τη διοίκηση και το α¬ 
ντικείμενο της Επιχείρησης οριζόμενα από το Κοινοτικό 
Συμβούλιο. 

4. Η διάρκεια της επιχείρησης είναι πενήντα (50) χρόνια 
από τη δημοσίευση της απόφασης αυτής στην 
Εφημερίδα της Κυβερνήσεως. 

5. Η έδρα της επιχείρησης είναι ο Ν. Οικισμός της 
Κοινότητας Γάβρου του Νομού Καστοριάς. 

6. Η Κοινότητα Γ αβρού διαθέτει στην επιχείρηση χρη¬ 
ματικό ποσό 30.000.000 δρχ. ως αρχικό Κεφάλαιο. 

7. Πόροι της επιχείρησης είναι τα έσοδα από την εκμε¬ 
τάλλευση των μονάδων που θα δημιουργηθούν και γενικά 
από την άσκηση της δραστηριότητάς της οι πρόσοδοι α¬ 
πό την περιουσία της, δάνεια, κληρονομιές, εισφορές, 
δωρέες και λοιπές επιχορηγήσεις. 

8. Η Επιχείρηση διαλύεται: 

α) Με απόφαση του Κοινοτικού Συμβουλίου με την από¬ 
λυτη πλειοψηφίατων μελών του και απόφαση της Γ ενικής 
Γραμματείας Περιφέρειας Δυτικής Μακεδονίας. 

β) Όταν λήξει χωρίς να παραταθεί η διάρκεια της επι¬ 
χείρησης. 

γ) Σε περίπτωση πτώχευσης της επιχείρησης. 

9. Η συγκρότηση, η θητεία, η λειτουργία και οι αρμοδιό¬ 
τητες των οργάνων διοίκησης, η οργάνωση, η λειτουργία, 
η διαχείρηση και εποπτεία της επιχείρησης διέπονται από 
τις σχετικές διατάξεις του Π.Δ. 410/95 της αριθμ. 
25027/1984 απόφασης Υπουργού Εσωτερικών (ΦΕΚ 
244/84 Β') και τον εσωτερικό κανονισμό λειτουργίας της. 

10. Από την απόφαση αυτή προκαλείται δαπάνη ύψους 
30.000.000 δρχ. σε βάρος του προϋπολογισμού της 
Κοινότητας ΚΑΕ 212.9. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά. 28 Νοεμβρίου 1997 

Με εντολή Γεν. Γραμ. Περιφέρειας 
Η Διευθύντρια Τοπ. Αυτ/σης και Δ/σης 
ΧΡΙΣΤΙΝΑ ΧΑΣΟΥ 

- «- 

Αριθ. 1267 (8) 

Σύσταση επιχείρησης στο Δήμο Κατερίνης, με την επωνυ¬ 
μία «Δημοτική Επιχείρηση Επικοινωνίας και 
Ενημέρωσης» του Δήμου Κατερίνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Των άρθρων 277 - 284 και 291 και 304 του ΔΚΚ (ΠΔ 
410/1995). 

β. Του άρθρου 27 του Ν. 2021/1992 «Προσθήκη άρθρου 
27 Αστό Ν. 1558/85» και 
γ) Του Ν. 2503/1997. 

2. Την αριθμ. 209/1997 απόφαση του Δημοτικού 
Συμβουλίου Κατερίνης, αποφασίζουμε: 

1. Συνιστούμε στο Δήμο Κατερίνης Επιχείρηση με την ε¬ 
πωνυμία «Δημοτική Επιχείρηση Επικοινωνίας και 
Ενημέρωσης» ως ίδιο Νομικό Πρόσωπο Ιδιωτικού 
Δικαίου. 


2. Σκοπός της Επιχείρησης είναι: 

■ Η εγκατάσταση, λειτουργία και εκμετάλλευσης 
Ραδιοφωνικού Σταθμού στην Περιφέρειας του Δήμου, 
και μέσω αυτού: «η προώθηση της τοπικής δημοσιότητας, 
η πληροφόρηση των πολιτών για την ενεργό συμμετοχή 
τους στην πολιτική ζωή και τους τοπικούς θεσμούς». 

— Η προβολή των τοπικών προβλημάτων και η κινητο¬ 
ποίηση των πολιτών για τη συμμετοχή τους στη λύση 
τους. 

- Η συγκέντρωση και καταγραφή της πολιτιστικής κλη¬ 
ρονομιάς, της καταγωγής των κατοίκων της περιοχής, 
των ηθών και εθίμων, των δημιουργικών ανησυχιών τους 
και η ποιοτική παρουσία της παραδοσιακής και σύγχρο¬ 
νης μουσικής. 

- Η ενημέρωση, η επιμόρφωση και η ψυχαγωγία των 
πολιτών. 

— Η προβολή των τοπικών πολιτιστικών φορέων, η στή- 
ριξη, Π διάδοση της καλλιτεχνικής παιδείας και πνευματι¬ 
κής δημιουργίας, η προστασία της εθνικής πολιτιστικής 
μας ταυτότητας, η αναγωγή των πολιτιστικών πνευματι¬ 
κών και καλλιτεχνικών αγαθών σε οργανικά στοιχεία της 
καθημερινής ζωής για την ενεργητική και συνειδητή συμ¬ 
μετοχή των πολιτών στην πολιτιστική ανάπτυξη της πόλης, 

- Η υποστήριξη μέσω της τοπικής δημοσιότητας των 
μαζικών πολιτιστικών φορέων και των εραστιτεχνικών συ¬ 
γκροτημάτων της πόλης και της ευρύτερης περιοχής για 
την ενίσχυση της ερασιτεχνικής δημιουργίας και την δι¬ 
εύρυνση του πεδίου των πρωτοβουλιών και των παρεμ¬ 
βάσεων τους. 

— Η ανάπτυξη της επικοινωνίας για την προώθηση της 
πολυφωνίας μέσα από την ζωντανή αντιπαράθεση από¬ 
ψεων. 

— Η ενημέρωση και η περιβαλλοντική ευαισθητοποίηση 
των κατοίκων και ιδιαίτερα των νέων της πόλης και της ευ¬ 
ρύτερης περιοχής, η ενθάρρυνση και στήριξη των τοπι¬ 
κών οικολογικών - αναπτυξιακών πρωτοβουλιών για τη 
διαφύλαξη - διαχείρηση του περιβάλλοντος τους. 

— Η σύνδεση της τοπικής δημοσιότητας, με την τοπική 
οικονομία, τη διαφήμιση των τοπικών φυσικών και πολιτι¬ 
στικών πόρων, των τοπικών προϊόντων, την προώθηση 
των πωλήσεών τους και την προώθηση της ολοκληρωμέ¬ 
νης τοπικής ανάπτυξης. 

- Η έκδοση ενημερωτικών περιοδικών και ενημερωτι¬ 
κών οδηγών πολιτιστικού και τουριστικού περιεχομένου 
για την προβολή των τοπικών πολιτιστικών και τουριστι¬ 
κών πόρων του Δήμου και της ευρύτερης περιοχής. 

- Η υλοποίηση εκπαιδευτικών και επιμορφωτικών προ¬ 
γραμμάτων της Ε.Ε. και άλλων δημόσιων ή ιδιωτικών φο¬ 
ρέων και η οργάνωση σεμιναρίων, συνεδρίων και λοιπών 
συγκεντρώσεων. 

Διαφημίσεις: Η εκμετάλλευση των κοινόχρηστων χώ¬ 
ρων για μισθώσεις σε διαφημιστικές εταιρείες και λοιπά 
πρόσωπα και η προβολή μέσω των διαφημιστικών στοι¬ 
χείων, ιδεών και μηνυμάτων του Δήμου και της 
Επιχείρησης που έχουν σχέση με την τουριστική και πολι¬ 
τιστική ανάπτυξη, τον αθλητισμό, το περιβάλλον, την επι¬ 
μόρφωση και την ψυχαγωγία των κατοίκων της πόλης. 

Παραγωγή διαφημιστικών προγραμμάτων για Μ.Μ.Ε. 
για πελάτες του Ρ/Σ και γενικά για διαφημιζόμενα προϊό¬ 
ντα, καταστήματα και εταιρείες. 

3. Η επιχείρηση διοικείται από επταμελές (7 μέλη) Δ/κό 
Συμβούλιο που τα μέλη του ορίζονται μαζί με αναπληρω¬ 
τές από το Δημοτικό Συμβούλιο. 

Στο Διοικητικό Συμβούλιο συμμετέχουν: 

- Πέντε (5) αιρετοί εκπρόσωποι του Δήμου. 

- Ένας (1) εκπρόσωπος κοινωνικού φορέα. 

- Ένας (1) δημότης με πείρα και γνώσεις σχετικές μετο 
αντικείμενο της Επιχείρησης. 

- Ένας (1) εκπρόσωπός των εργαζομένων στην 
Επιχείρηση όταν ο αριθμός των απασχολούμενων είναι 
μεγαλύτερος των 20 ατόμων. 

4. Η διάρκεια της Επιχείρησης είναι πενήντα (50) χρόνια 
από τη δημοσίευση της απόφασης αυτής στην 
Εφημερίδα της Κυβερνήσεως. 

5. Έδρα της Επιχείρησης είναι η πόλη Κατερίνη του 
Νομού Πιερίας. 

6. Τα περιουσιακά στοιχεία που διαθέτει ο Δήμος στην 
Επιχείρηση θα αποτιμηθούν μετά την εκκαθάριση της 
ΔΕΤΠΑΚ. 

7. Ο Δήμος διαθέτει την Επιχείρηση χρηματικό ποσό 
4.000.000 δρχ. ως αρχικό κεφάλαιο. 

8. Πόροι της Επιχείρησης είναι τα έσοδα από την άσκη¬ 
ση της δραστηριότητάςτης, οιπρόσοδοιαπότηνπεριου- 
σία της. δάνεια, κληρονομιές, δωρεές και λοιπές επιχο¬ 
ρηγήσεις. 

9. Η επιχείρηση διαλύεται: 

- Με απόφαση του ΔΣ με την απόλυτη πλειοψηφία των 
μελώντου. 

- Όταν λήξει χωρίς να παραταθεί η διάρκεια της επι¬ 
χείρησης και 

Σε περίπτωση πτώχευσης της Επιχείρησης. 

- Τη διάλυση της επιχείρησης ακολουθεί η εκκαθάρι- 

ση· 

Εκτός από την περίπτωση πτώχευσης η εκκαθάριση γί¬ 
νεται από εκκαθαριστες που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις εισπράττονται, οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο Δήμο. 

10. Η συγκρότηση, λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης διεπονται από τις 


σχετικές με τις δημοτικές και κοινοτικές επιχειρήσεις δια¬ 
τάξεις του ΠΔ 410/95. 

11. Η κάλυψη δαπάνης: από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του Δήμου Κατερίνης, ύψους 4.000.000 δρχ. για το 
έτος 1997, σε βάρος των ΚΑ75/153-9Σδρχ. 1.200.000 και 
ΚΑ 211-9Ζ δρχ. 2.800.000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 28 Νοεμβρίου 1997 

Ο Γεν. Γραμ. Περιφέρειας 

ΧΑΡΑΛΑΜΠΟΣ ΣΟΦΙΑΝΟΣ 

-Φ- 

Αριθ. 35851/104 (9) 

Τροποποίηση απόφασης ορισμού Προέδρου και μελώντου 
Τεχνικού Συμβουλίου του Ταχυδρομικού Ταμιευτηρίου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΤΑΧΥΔΡΟΜΙΚΟΥ ΤΑΜΙΕΥΤΗΡΙΟΥ 

Με την από 20.11.1997 απόφασή του το Διοικητικό 
Συμβούλιο του Ταχ. Ταμιευτηρίου (αριθ. Συνεδρ. 2235) 
συμπληρώνει και τροποποιεί προηγούμενη απόφασή του 
(αριθ. συνεδρ. 2186/23.12.96), όπως αυτή συμπληρώθη¬ 
κε με σχετικές αποφάσεις του (αριθ. συνεδρ. 
2191 /30.1.97 και 2201 /20.3.97), στο μέρος που αφορά το 
διορισμό Προέδρου και Μελών του Τεχνικού Συμβουλίου 
του Ταχ. Ταμιευτηρίου ως ακολούθως: 

Ορίζει τον Ιωάννη Τσούφη, μέλος του Δ.Σ. του Ταχ. 
Ταμιευτηρίου,ως ΠρόεδροτουΤεχνικού Συμβουλίουτου 
Ταχ. Ταμιευτηρίου. 

Η θητεία του ορίζεται για το εναπομένον χρονικό διά¬ 
στημα της διετούς θητείας των υπολοίπων μελών, που λή¬ 
γει στις 15 Ιανουάριου 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 1997 

Η Προϊστάμενη της Δ/νσης 
Μ. ΒΛΑΧΟΠΟΥΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



